OpenLLM-France/wikimedia huggingface dataset:
# Emil Magnusson

Emil Magnusson (Genarp, Lund, Escània, 23 de novembre de 1887 – Malmö, 26 de juliol de 1933) va ser un atleta suec, especialista en llançament de disc, que va competir a començaments del segle xx.
El 1912 va prendre part en els Jocs Olímpics d'Estocolm, en què va disputar dues proves del programa d'atletisme. En el llançament de disc a dues mans va guanyar la medalla de bronze, mentre en el llançament de disc habitual fou vuitè.

## Referències

* ↑ «Emil Magnusson Olympic Results». sports-reference.com. Arxivat de l'original el 16 de setembre 2011. [Consulta: 6 agost 2016].
* ↑ Emil Magnusson. Swedish Olympic Committee
# Aldo Arcángel Osorio

Aldo Arcángel Osorio (San Nicolás, província de Buenos Aires, Argentina, 12 de juny de 1974), futbolista argentí que va passar per diversos equips al llarg de la seva carrera. Jugava de davanter.

## Trajectòria

El seu primer club oficial va ser Club Almirante Brown en el qual va jugar en la Nacional B des de 1993 fins a 1996, any que migrà a Club Atletico Huracán per a jugar en la Primera Divisió de l'Argentina. Després d'un any en aquesta entitat va tornar a la segona divisió per a jugar en All Boys.
En 1999 va arribar a Argentinos Juniors, club en el qual va tenir molt bones actuacions. Gràcies a això va ser transferit en 2000 al Lecce per a jugar en la Sèrie A del Calcio Italià. Després d'un breu pas pel Crotone va tornar a Lecce on va romandre fins a 2003, any que va tornar al país per a jugar en Talleres de Córdoba. En el club cordovès va assolir el 3r lloc en el Torneig Clausura 2004, però després d'una Revàlida contra Argentinos Juniors va perdre la categoria.
En finalitzar el campionat va emigrar al CD Numancia, de la Primera Divisió d'Espanya. En 2005 va tornar novament al país per a disputar la Copa Libertadores amb Newell's Old Boys i Quilmes AC de l'Argentina. Finalment, el 2006 va tornar a Argentinos Juniors, últim equip en el qual va jugar.

## Enllaços externs

* Fitxa del jugador
# Teresa Canela i Giménez

Teresa Canela Giménez (4 de març de 1959) és una Mestra Internacional Femenina d'escacs catalana. La seva germana, Conxita Canela, també és jugadora d'escacs i campiona de Catalunya.
Ha estat sis cops Campiona de Catalunya els anys 1975, 1976, 1978, 1982, 1983 i 1985, i subcampiona en quatre cops, en els anys 1974, 1977, 1981 i 1984.
El 1987 va guanyar el torneig zonal de Portugal, classificatori pel torneig interzonal. Al torneig interzonal, classificatori pel Campionat del món d'escacs femení, jugat a Tuzla el 1987, fou setzena de divuit jugadores.
Teresa Canela ha participat, representant Espanya, en cinc Olimpíades d'escacs en els anys 1976, 1984, 1986, 1986 i 1990 (dos cops com a 1r tauler), amb un resultat de (+14 =14 –15), per un 48,8% de la puntuació. El seu millor resultat el va fer a les Olimpíada del 1984 en puntuar 4 de 7 (+3 =2 -2), amb el 57,1% de la puntuació. A l'Olimpíada del 1976 va guanyar la medalla de bronze per equips.

## Referències

* ↑ «Petita biografia». chessgames.com. [Consulta: 26 gener 2015]. (anglès)
* ↑ Salvo, Roger. «Escacs femenins a Catalunya». axiomarsg.blogspot.com, 05-01-2014. [Consulta: 31 desembre 2019].
* ↑ «Historial Campionat de Catalunya femení». escacs.cat. [Consulta: 27 gener 2015].
* ↑ Martín González, Àngel; López Manzano, Antonio. Federació Catalana d'Escacs. FCE: 75 Anys d'Història 1925-2000, 2001. ISBN 84-607-1908-1.
* ↑ «Teresa Canela Giménez». Gran Enciclopèdia Catalana. [Consulta: desembre 2019].
* ↑ «Leontxo García: "Una polifacética campeona de ajedrez"». elpais.com. [Consulta: 26 gener 2015]. (castellà)
* ↑ «Interzonal Tuzla 1987». [Consulta: 26 gener 2015].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
* ↑ «olimpbase.org». [Consulta: 26 gener 2014].
# Poto Williams

Poto Williams (7 gener 1962) és una política neozelandesa i diputada de la Cambra de Representants de Nova Zelanda, representant la circumscripció electoral de Christchurch East des de l'elecció parcial de Christchurch East de 2013. És membre del Partit Laborista.

## Inicis

Williams va néixer el 1961 o 1962. Va anar a la Universitat Southern Cross d'Austràlia, on es graduaria amb un grau en comerç. Va viure a Auckland fins a mudar-se a Christchurch el gener de 2013. Abans de ser elegida com a diputada va ser gerent regional de l'organització no governamental St John of God Hauroa Trust. Va dimitir d'aquesta posició en ser elegida la candidata del Partit Laborista per a l'elecció parcial de Christchurch East de 2013.

## Diputada

Parlament de Nova Zelanda :
| Anys | Leg. | Circumscripció | Circumscripció | Partit |
| 2013-2014 | 50 | Christchurch East | Christchurch East | Laborista |
La diputada per Christchurch East des de 1999 Lianne Dalziel va ser elegit alcaldessa de Christchurch i va dimitir com a diputada l'octubre de 2013, el qual causà una elecció parcial en aquesta circumscripció. Williams fou elegida la candidata del Partit Laborista per sobre de cinc altres candidats. Fou elegida en guanyar en l'elecció parcial de Christchurch East del 30 de novembre de 2013. Williams guanyà per sobre de Matthew Doocey del Partit Nacional, David Moorhouse del Partit Verd i set altres candidats. Va rebre el 61,3% del vot contra el 26,1% de Doocey i el 7% de Moorhouse.

## Vida personal

Williams actualment viu a New Brighton, un suburbi de l'est de Christchurch amb la seva parella Ken. Té tres fills.

## Referències

* 1 2 (anglès) «New bloods vie for Christchurch East Arxivat 2015-04-02 a Wayback Machine.». National Business Review. [Consulta: 18/11/2013.]
* ↑ (anglès) «Labour picks community worker for Chch East». Radio Nova Zelanda. [Publicació: 21/09/2013.] [Consulta: 18/11/2013.]
* ↑ (anglès) «Lianne Dalziel to lead Christchurch». Radio New Zealand. [Publicació: 13/10/2013.] [Consulta: 15/10/2013.]
* ↑ (anglès) «Brown, Dalziel first winners in local body vote». The Southland Times — Stuff.co.nz. [Publicació: 12/10/2013.] [Consulta: 15/10/2013.]
* ↑ (anglès) «Labour selects Christchurch East candidate Arxivat 2013-09-21 a Wayback Machine.». 3 News. [Publicació: 21/09/2013.] [Consulta: 18/11/2013.]
* ↑ (anglès) «Christchurch East By-election Official Results». Comissió Electoral. [Publicació: 11/12/2013.] [Consulta: 16/09/2014.]
* ↑ (anglès) «Poto Williams selected as Labour Christchurch East Candidate». Scoop.co.nz. [Publicació: 22/09/2013.] [Consulta: 18/11/2013.]

## Vegeu també

* Elecció parcial de Christchurch East de 2013
* Partit Laborista de Nova Zelanda

## Enllaços externs

* (anglès) Informació sobre Poto Williams a la pàgina web del Partit Laborista Arxivat 2014-09-24 a Wayback Machine.
# Aspidosaure

Aspidosaurus és un gènere extint de tetràpodes temnospòndils que visqué entre l'Artinskià i el Kungurià. Se n'han trobat restes fòssils a Texas (Estats Units).

## Referències

* 1 2 Entrada «Aspidosaure» de la Paleobiology Database (anglès)
# Zigosaure

El zigosaure (Zygosaurus lucius) és un amfibi prehistòric extint que visqué al Permià. Se n'han trobat restes fòssils al Tatarstan (Rússia).

## Referències

* 1 2 Entrada «Zigosaure» de la Paleobiology Database (anglès)
* ↑ Michael J. Benton, Mikhail A. Shishkin, David M. Unwin, i Evgenii N. Kurochkin. «Permian and Triassic temnospondyls from Russia». A: The Age of Dinosaurs in Russia and Mongolia. Cambridge University Press, 2003. ISBN 978-0521545822.
# Mimotricentes

Mimotricentes és un gènere de mamífer extint de la família dels arctociònids que visqué durant el Paleocè. Se n'han trobat restes fòssils als Estats Units.

## Referències

* 1 2 The Paleobiology Database. Taxonomia i distribució de plantes i animals fòssils.
* G. G. Simpson. 1937. Bulletin of the United States National Museum 169
# Peraspalax

Peraspalax és un gènere de teri extint de la família dels driolèstids que visqué durant el Cretaci. Se n'han trobat restes fòssils al Regne Unit.

## Referències

* 1 2 The Paleobiology Database. Taxonomia i distribució de plantes i animals fòssils.
# Tetramerorhinus

Tetramerorhinus és un gènere de litoptern extint de la família dels proterotèrids que visqué durant el Miocè. Se n'han trobat restes fòssils a l'Argentina.

## Taxonomia

* Tetramerorhinus cingulatum (Ameghino, 1891)
* Tetramerorhinus fleaglei (Kramarz & Bond, 2005)
* Tetramerorhinus lucarius
* Tetramerorhinus mixtum
* Tetramerorhinus prosistens (Ameghino, 1899)

## Referències

* 1 2 «The Paleobiology Database» (en anglès).
# Pakkokuhyus lahirii

Pakkokuhyus lahirii és un gènere d'artiodàctil extint de la família dels helòhids que visqué durant l'Eocè. Se n'han trobat restes fòssils a Myanmar.

## Referències

* 1 2 «The Paleobiology Database» (en anglès).
* ↑ P. A. Holroyd i R. L. Ciochon. 1995. A new artiodactyl (Mammalia) from the Eocene Pondaung Sandstones, Burma. Annals of Carnegie Museum 64(3):177-183
# Arctociònids

Els arctociònids (Arctocyonidae) foren una família de mamífers prehistòrics que visqueren entre el Paleocè i l'Eocè superior. Se n'han trobat restes fòssils als Estats Units, Bèlgica, el Canadà, Espanya, Alemanya, França, el Regne Unit i la Xina.

## Referències

* ↑ «The Paleobiology Database» (en anglès).
# Nalacetus ratimitus

Nalacetus ratimitus és una espècie de cetaci extint de la família dels pakicètids que visqué durant l'Eocè. Se n'han trobat restes fòssils al Pakistan.

## Referències

* 1 2 «The Paleobiology Database» (en anglès).
# Attockicetus praecursor

Attockicetus praecursor és una espècie de cetaci extint de la família dels remingtonocètids que visqué durant l'Eocè. Se n'han trobat restes fòssils al Pakistan.

## Referències

* 1 2 «The Paleobiology Database» (en anglès).
# Antilopinis

Els antilopinis (Antilopini) són una tribu de mamífers artiodàctils de la família dels bòvids. Conté set gèneres vivents de gaseles i antílops. El registre fòssil d'aquest grup es remunta al Miocè.

## Gèneres

* Ammodorcas
** Ammodorcas clarkei
* Antidorcas
** Antidorcas recki †
** Antidorcas bondi †
** Antidorcas australis †
** Antidorcas marsupialis
* Antilope
** Antilope subtorta †
** Antilope cervicapra
* Antilospira †
** Antilospira zdanskyi †
** Antilospira licenti †
** Antilospira gracilis †
** Antilospira robusta †
* Dorcadoryx †
** Dorcadoryx orientalis
** Dorcadoryx triquetricornis
* Gazella
* Gazellospira †
** Gazellospira gromovae
** Gazellospira torticornis
* Hispanodorcas †
** Hispanodorcas longdongica
** Hispanodorcas orientalis
** Hispanodorcas torrubiae
* Litocranius
** Litocranius walleri
* Nisidorcas †
** Nisidorcas planicornis †
* Ouzocerus †
** Ouzocerus gracilis †
** Ouzocerus pentalophosi †
* Parastrepsiceros †
** Parastrepsiceros koufosi †
* Procapra
** Procapra gutturosa
** Procapra picticaudata
** Procapra przewalskii
* Prostrepsiceros †
** Prostrepsiceros rotundicornis †
* Protragelaphus †
** Protragelaphus skouzesi †
** Protragelaphus theodori †
* Qurliqnoria †
* Sinapocerus †
* Sinoreas †
* Tragospira †

## Referències

* 1 2 Entrada «Antilopinis» de la Paleobiology Database (anglès)
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Plesictis

Plesictis és un gènere extint de mamífers de l'ordre dels carnívors. Plesictis visqué entre l'Oligocè inferior i el Miocè inferior a Europa.

## Descripció

Plesictis mesurava uns 75 centímetres de llarg i presumiblement era un animal nocturn. La seva llarga cua mantenia Plesictis en equilibri, cosa que suggereix que vivia als arbres. Plesictis tenia dents romes a les dents i les autèntiques dents molars eren rectangulars, cosa que indica que era un animal omnívor.

## Referències

* ↑ Mieczysław WOLSAN "Phylogeny and classification of early European Mustelida (Mammalia: Carnivora)"Acta Theriologica 38 (4): 345-384
* ↑ «The Paleobiology Database. Informació taxonòmica i de distribució sobre plantes i animals fòssils.» (en anglès). Arxivat de l'original el 2013-05-27. [Consulta: 24 juny 2012].
# Anurosoricinis

Els anurosoricinis (Anourosoricini) són una tribu de musaranyes de la família dels soricins. La tribu conté tres gèneres, dels quals només Anourosorex encara existeix avui en dia. Dels gèneres extints, Crusafontina visqué a Nord-amèrica i Europa durant el Miocè superior i Paranourosorex visqué a Àsia i Europa durant el Miocè superior i el Pliocè inferior.

## Referències

* ↑ Entrada «Anurosoricinis» de la Paleobiology Database (anglès)
# Oxyaena lupina

Oxyaena lupina és una espècie extinta de mamífer creodont de la família dels oxiènids. Visqué durant l'Eocè als Estats Units, on se n'han trobat fòssils als estats de Nou Mèxic, Wyoming i Colorado.

## Referències

* ↑ The Paleobiology Database. Taxonomia i distribució de plantes i animals fòssils.
# Mona llanosa

Les mones llanoses (Lagothrix) són un gènere de simis arborícoles grossos de la família dels atèlids. Les mones llanoses viuen únicament a les selves de la conca de l'Amazones. Viuen a Sud-amèrica, de les faldes orientals dels Andes, a Colòmbia, fins al Rio Negro, el riu Tapajós i el Mato Grosso del centre del Brasil, l'est de l'Equador i el Perú. Al sud, s'estén fins al nord de Bolívia.

## Referències

* ↑ «The Paleobiology Database. Informació taxonòmica i de distribució sobre plantes i animals fòssils.» (en anglès). Arxivat de l'original el 2013-05-27. [Consulta: 10 setembre 2011].
# Dasypus bellus

Dasypus bellus és una espècie d'armadillo extint, que visqué a Nord-amèrica durant el Pliocè i el Plistocè.
Era una mica més gros que el seu parent vivent, l'armadillo de nou bandes. Se n'han trobat restes fòssils als Estats Units. Potser era capaç de carregar-se en forma de bola.

## Referències

* ↑ «The Paleobiology Database. Informació taxonòmica i de distribució sobre plantes i animals fòssils.» (en anglès). Arxivat de l'original el 2013-05-27. [Consulta: 16 setembre 2011].
* ↑ Museu Estatal d'Illinois (anglès)
* ↑ «FaunMap query for Dasypus bellus». Arxivat de l'original el 2011-08-20. [Consulta: 3 novembre 2007].
# Zapòdids

Els zapòdids (Zapodidae) són una família de rosegadors de la superfamília dels dipodoïdeus. Viuen a Nord-amèrica i Àsia. Tenen un aspecte similar al dels ratolins, però se'n distingeixen per la grandària de les seves potes posteriors i, en general, per la presència de quatre parells de premolars/molars a cada mandíbula. Tenen cinc dits a cada pota, però el primer dit de les potes anteriors és rudimentari. La cua representa el 60% de la seva llargada total i els serveix per mantenir l'equilibri quan salten.
Anteriorment eren classificats com a subfamília dels dipòdids amb el nom de zapodins (Zapodinae).

## Referències

* ↑ Entrada «Zapodinae» a la Paleobiology Database (en anglès).
* ↑ Lébedev, Vladímir S.; Bànnikova, Anna A.; Pagès, Marie; Pisano, Julie; Michaux, Johan R.; Schönbrodt, Georgy I. «Molecular phylogeny and systematics of Dipodoidea: a test of morphology-based hypotheses» (en anglès). Zoologica Scripta, 42, 3, 2013, pàg. 231-249. DOI: 10.1111/zsc.12002. ISSN: 1463-6409.
Espècies vivents de zapòdids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Zapodinae :
Categoria :
# Gironda

La Gironda (33) (Gironda en occità, Gironde en francès) és un departament situat a la Gascunya (Occitània) al sud-oest de l'Estat francès, a la regió de Nova Aquitània. Pren el seu nom de l'estuari de la Gironda, que neix a la confluència dels rius Dordonya i Garona, un cop passada la ciutat de Bordeus. La Gironda és el departament més gran de la França Europea i el segon de tot França, darrere la Guaiana Francesa.

## Geografia

La Gironda forma part de la regió de Nova Aquitània. Limita amb els departaments de les Landes, Olt i Garona, la Dordonya, i de Charente Marítim. Està banyada a l'oest per l'oceà Atlàntic.

## Història

La Gironda fou un dels 83 departaments originals creats durant la Revolució Francesa, el 4 de març de 1790 (en aplicació de la llei del 22 de desembre de 1789). El departament va ser creat a partir de les antigues províncies de Gascunya i Guiena.
De 1793 a 1795, el departament de la Gironda es digué Bec-d'Ambès. Durant aquest període, el terme Gironde designava el grup parlamentari dels Girondins, als quals Robespierre ordenà perseguir i guillotinar.

## Política

L'any 2004, fou reelegit com a president del Consell General de la Gironda el senador Philippe Madrelle, del Partit Socialista, partit que hi té la majoria absoluta. Philippe Madrelle ocupa la presidència de la Gironda des de 1988.
Les principals atribucions del Consell General són votar el pressupost del departament i escollir d'entre els seus membres una comissió permanent, formada per un president i diversos vicepresidents, que serà l'executiu del departament. Actualment, la composició política d'aquesta assemblea és la següent:
* Partit Socialista (PS): 40 consellers generals
* Unió per un Moviment Popular (UMP) : 17 consellers generals
* Partit Comunista Francès (PCF): 3 consellers generals
* No-adscrits d'esquerra: 2 consellers generals
* Caça, Pesca, Natura i Tradicions (CPNT): 1 conseller general

## Economia

Els vins que s'hi produeixen tenen molt de renom, especialment els del Médoc.

## Vegeu també

* Consell General de la Gironda
* Llista de municipis de la Gironda
* Llista de Cantons de la Gironda

## Enllaços externs

* Consell General de la Gironda Arxivat 2008-05-21 a Wayback Machine. (francès)
# Mont Rosa

El mont Rosa (en italià: Monte Rosa, en francès: Mont Rose) és un massís dintre dels Alps situat entre les regions italianes del Piemont i la Vall d'Aosta i el cantó suís de Valais. El Dufour és el pic més alt del massís del mont Rosa i, amb 4.634 metres, és també el més alt de Suïssa.
El seu nom es diu que no deriva de l'italià rosa, com molts pensen, sinó de roisa, terme francoprovençal que significa 'glacera'.
En dies clars -que són bastant freqüents, a causa del clima poc plujós- el massís muntanyenc del mont Rosa ofereix una sorprenent vista des de la planura padana, en particular els seus cims de la Llombardia occidental i el Piemont oriental. Domina l'horitzó, per damunt d'altres pics menys prominents i les seues glaceres permanents brillant sota el sol. La vista és especialment bella des de la terminal internacional de l'aeroport milanès de Malpensa.
El massís del mont Rosa també alberga diverses estacions d'esquí amb llargues pistes. Plateau Rosa, a uns 3.500 metres d'altitud, és un famós centre d'esquí d'estiu, amb neu permanent durant tot l'any a causa de l'altitud, que es connecta amb telefèric amb Cervinia. El marge occidental del massís arriba fins a l'estació d'esquí de Zermatt. Gressoney, Champoluc, Alagna Valsesia i Macugnaga (a 2.500 metres, sota la cara oriental) són els principals centres d'esquí i de muntanya que envolten el mont Rosa al llarg del vessant meridional, tots dotats de bones infraestructures i instal·lacions turístiques. Per aquest motiu, molts aficionats al muntanyisme proven sort amb aquesta muntanya, ja que el mont Rosa no és difícil d'escalar en si mateix, a pesar d'acollir alguns serrats bastant impressionants, però pot ser molt perillós tant per als novells com per als veterans, a causa dels sobtats canvis meteorològics i les esquerdes en les seues extenses glaceres, de les poques que queden als Alps.

## Pics

* Dufourspitze, 4.634 m
* Ostspitze, 4.632 m
* Grenzgipfel, 4.618 m
* Nordend, 4.609 m
* Zumsteinspitze, 4.563 m
* Signalkuppe (o punta Gnifetti), 4.559 m
* Lyskamm (o Liskamm) oriental, 4.527 m
* Silbersattel, 4.515 m
* Lyskamm (o Liskamm) occidental, 4.481 m
* Grenzsattel, 4.453 m
* Parrotspitze, 4.436 m
* Ludwigshöhe, 4.342 m
* Schwarzhorn (o Corno Nero), 4.322 m
* Naso del Lyskamm (o Liskamm), 4.272 m
* Càstor, 4.221 m
* Piràmide Vincent, 4.215 m
* Balmenhorn, 4.167 m
* Breithorn occidental, 4.165 m
* Breithorn central, 4.160 m
* Breithorn oriental, 4.141 m
* Breithornzwillinge, 4.106 m
* Pòl·lux, 4.091 m
* Roccia Nera, 4.075 m
* Pilastro Vincent, 4.050 m
* Punta Giordani, 4.046 m

## Enllaços externs

* Fotos del mont Rosa, costat italià (italià) (anglès)
* Fotos del mont Rosa, vista panoràmica, costat suís (anglès) (francès) (italià) (alemany)
* Recorregut pel mont Rosa (anglès)
# Cambridge (desambiguació)

«Cambridge» té aquests significats:
* Cambridge, ciutat universitària anglesa i la capital del comtat de Cambridgeshire.
* Universitat de Cambridge
* Cambridge (Idaho)
* Cambridge (Illinois)
* Cambridge (Iowa)
* Cambridge (Kansas)
* Cambridge (Kentucky)
* Cambridge (Maine)
* Cambridge (Massachusetts)
* Cambridge (Maryland)
* Cambridge (Minnesota)
* Cambridge (Nebraska)
* Cambridge (Ontario), població del Canadà a la província d'Ontario.
* Cambridge (Vermont)
* Cambridge (Wisconsin)
# Crosta

Una crosta és una formació cutània temporal que apareix durant la fase proliferativa de la cicatrització quan l'epitelització del teixit sobre una àrea denudada és lenta.
Està constituïda per plaquetes, sèu i sang, que cobreix una ferida per cicatritzar-la i serveix de barrera protectora per a la dermis en regeneració per impedir infeccions i permetre la formació de cèl·lules noves. És un tipus de lesió secundària.

## Referències

* ↑ «Giving Burns the First, Second and Third Degree - Classification of burns». skincareguide.ca. Arxivat de l'original el 26 desembre 2011. [Consulta: 31 gener 2012]. «Formation of a thick eschar, slow healing (>1month), Obvious scarring,»
* ↑ «Ferides de la pell: abrasions laceracions i perforacions». Mutualitat catalana de futbolistes, 02-06-2017. [Consulta: 29 gener 2021].
* ↑ «Vuit coses que mai cal fer a l'hora de curar una ferida». Regió 7, 09-07-2018. [Consulta: 29 gener 2021].
Viccionari
# Pont en mènsula

Un pont en mènsula (en anglès cantilever bridge) és un pont en el qual una o més bigues principals treballen com mènsula o voladís. Normalment, les grans estructures es construeixen per la tècnica de volats successius, mitjançant mènsules consecutives que es projecten en l'espai a partir de la mènsula prèvia. Els petits ponts de vianants poden construir amb bigues simples, però els ponts de major importància es construeixen amb grans estructures reticulades d'acer o bigues tipus calaix de formigó posttensatge, o mitjançant ponts penjants.

## Llista per longitud

Ponts en mènsula més llargs del món (per va més llarg):
* Pont del Quebec (Quebec Bridge) (Quebec, Canadà) 548.64 m (1,800 peus)
* Pont de Forth (Forth Bridge) (Firth of Forth, Escòcia) 2 x 521.21 m (1,710 peus)
* Pont Minato Ohashi (Osaka, Japó) 509.93 m (1,673 peus)
* Pont Commodore Barry (Commodore Barry Bridge) (Chester (Pennsilvània), Pennsilvània, USA) 501.09 m (1,644 peus)
* Crescent City Connection (vans bessons) (Nova Orleans, Louisiana, USA) 480.06 m (1,575 peus)
* Pont Howrah (Calcuta, Índia) 457.20 m (1,500 peus)
* Veterans Memorial Bridge (Gramercy, Louisiana, USA) 445.01 m (1,460 peus)
* Pont de la Baía San Francisco-Oakland (San Francisco-Oakland Bay Bridge) (va aquest de la Baía) (San Francisco, Califòrnia, USA) 426.72 m (1,400 peus)
* Pont Horace Wilkinson (Horace Wilkinson Bridge) (Baton Rouge, Louisiana, USA) 376.43 m (1,235 peus)
* Pont Tappan Zee (Tappan Zee Bridge) (Nova York, USA) 369.42 m (1,212 peus)

## Vegeu també

* Pont penjant
* Pont atirantat de piló contrapès
* Pont transbordador
* Pont atirantat
* Pont llevadís

## Notes

* ↑ http://www.aisc.org/Content/ContentGroups/Documents/NSBA5/20_NSBA_LongestSpans.PDF Arxivat 2008-12-30 a Wayback Machine.
* El Pont del Quebec té una obertura (biga) suspès de dues mènsules que s'estenen per sobre i per sota de la carretera.
* El Pont de Newark Bay té mènsules en forma d'arc.
* El Pont de Vejlefjord és un viaducte de formigó.

## Enllaços externs

* http://demonstrations.wolfram.com/CantileverBridge/
* http://www.brantacan.co.uk/bridges.htm Arxivat 2014-06-06 a Wayback Machine.
* http://books.google.cat/books?id=7igDAAAAMBAJ&pg=PA79